CELEX: 62014CA0039
Language: sk
Date: 2015-07-16 00:00:00
Title: Vec C-39/14: Rozsudok Súdneho dvora (prvá komora) zo 16. júla 2015 (návrh na začatie prejudiciálneho konania, ktorý podal Bundesgerichtshof – Nemecko) – konanie začaté BVVG Bodenverwertungs- und -verwaltungs GmbH (BVVG) (Návrh na začatie prejudiciálneho konania — Štátna pomoc — Článok 107 ods. 1 ZFEÚ — Predaj poľnohospodárskych pozemkov verejnými orgánmi — Vnútroštátne ustanovenie umožňujúce príslušným orgánom zabrániť predaju poľnohospodárskeho pozemku, ak sa ponúknutá cena považuje za cenu „v hrubom nepomere“ s trhovou hodnotou — Výhoda priznaná určitým podnikom alebo výrobe určitého druhu tovaru — Kritérium súkromného investora — Stanovenie „trhovej hodnoty“)

14.9.2015   
            
            
               SK
            
            
               Úradný vestník Európskej únie
            
            
               C 302/5
            
         Rozsudok Súdneho dvora (prvá komora) zo 16. júla 2015 (návrh na začatie prejudiciálneho konania, ktorý podal Bundesgerichtshof – Nemecko) – konanie začaté BVVG Bodenverwertungs- und -verwaltungs GmbH (BVVG)
   (Vec C-39/14) (1)
   
   ((Návrh na začatie prejudiciálneho konania - Štátna pomoc - Článok 107 ods. 1 ZFEÚ - Predaj poľnohospodárskych pozemkov verejnými orgánmi - Vnútroštátne ustanovenie umožňujúce príslušným orgánom zabrániť predaju poľnohospodárskeho pozemku, ak sa ponúknutá cena považuje za cenu „v hrubom nepomere“ s trhovou hodnotou - Výhoda priznaná určitým podnikom alebo výrobe určitého druhu tovaru - Kritérium súkromného investora - Stanovenie „trhovej hodnoty“))
   (2015/C 302/05)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   BVVG Bodenverwertungs- und -verwaltungs GmbH (BVVG)
   
      za účasti: Thomas Erbs, Ursula Erbs, Landkreis Jerichower Land
   
      Výrok rozsudku
   
   Článok 107 ods. 1 ZFEÚ sa má vykladať v tom zmysle, že pravidlo vnútroštátneho práva, akým je pravidlo vo veci samej, ktoré na zabezpečenie ochrany záujmov poľnohospodárskych podnikov zakazuje subjektu prepojenému so štátom predať poľnohospodársky pozemok vo verejnom obstarávaní záujemcovi s najvyššou ponukou, ak sa príslušný miestny orgán domnieva, že táto najvyššia ponuka je v hrubom nepomere k odhadovanej hodnote uvedeného pozemku, nie je možné označiť za „štátnu pomoc“, pokiaľ uplatnenie uvedeného pravidla umožňuje dospieť k cene, ktorá je najbližšie k trhovej hodnote predmetného poľnohospodárskeho pozemku, čo prináleží preskúmať vnútroštátnemu súdu.
   
      (1)  Ú. v. EÚ C 102, 7.4.2014.